ทีดีอาร์ไอหวั่น'ทรัมป์'ชนะฉุดเศรษฐกิจไทย
ทีดีอาร์ไอห่วงเลือกตั้งสหรัฐ ถ้า "ทรัมป์" ขึ้นผู้นำ กีดกันการค้าหนักขึ้น ส่งผลกระทบต่อเศรษฐกิจไทย
14 ก.ย. 2559

ทีดีอาร์ไอห่วงเลือกตั้งสหรัฐ ถ้า "ทรัมป์" ขึ้นผู้นำ กีดกันการค้าหนักขึ้น ส่งผลกระทบต่อเศรษฐกิจไทย
น.ส.กิริฎา เภาพิจิตร ผู้อำนวยการวิจัยและคำปรึกษาระหว่างประเทศ สถาบันวิจัยเพื่อการพัฒนาประเทศไทย (ทีดีอาร์ไอ) เปิดเผยว่า แนวโน้มเศรษฐกิจไทยช่วงที่เหลือของปี ปัจจัยที่จะมีผลกระทบหลักมาจากต่างประเทศ โดยเฉพาะสหรัฐ จากการปรับขึ้นอัตราดอกเบี้ยของธนาคารกลางสหรัฐ (เฟด) ที่จะทำให้ค่าเงินบาทเมื่อเทียบกับเหรียญสหรัฐและตลาดหุ้นมีความผันผวนมากขึ้น
นอกจากนี้ ยังมีการเลือกตั้งประธานาธิบดีสหรัฐในช่วงกลางเดือน พ.ย. ที่จะส่งผลกระทบต่อทิศทางของการค้าระหว่างสหรัฐกับภูมิภาคเอเชีย โดยหากนายโดนัลด์ ทรัมป์ ชนะการเลือกตั้งเป็นประธานาธิบดีสหรัฐ จะส่งผลกระทบอย่างมากต่อเศรษฐกิจในภูมิภาคเอเชีย เนื่องจากนายโดนัล ทรัมป์ มีนโยบายที่จะปกป้องผลประโยชน์ของเศรษฐกิจสหรัฐ และพยายามจะไม่เปิดการค้ากับภูมิภาคเอเชีย ในอีกด้านหนึ่ง หากนางฮิลลารี คลินตัน ได้รับการเลือกตั้งเป็นประธานาธิบดีสหรีฐ จะยังคงนโยบายที่มีการติดต่อค้าขายกับภูมิภาคเอเชียต่อ แต่จะมีความเข้มงวดมากขึ้นกว่านายบารัก โอบามา
"การเลือกตั้งสหรัฐในเดือน พ.ย.นี้ จะมีผลต่อการดำเนินนโยบายเศรษฐกิจสหรัฐและกระทบต่อเศรษฐกิจโลกและไทยได้" น.ส.กิริฎา ระบุ
สำหรับเศรษฐกิจไทยปีนี้ ทีดีอาร์ไอยังคงประมาณการขยายตัว 3% จากการลงทุนภาครัฐและการท่องเที่ยวยังคงปัจจัยหนุน 
ภาพประกอบข่าว